Kota Pontianak

Kota Pontianak (aksara Bali: ᬧᭀᬦ᭄ᬢᬶᬬᬦᬓ᭄, Jawi: كوتا ڤونتيانق, , Hakka: Khuntîen) inggih punika silih tunggil kabupatén ring propinsi Kalimantan Barat, Indonésia. Kota niki dados ibukota miwah pusat pamrentahan sareng perekonomian propinsi Kalimantan Barat, Indonésia. Kota puniki kawangun kapertama pinaka pelabuhan perdagangan ring Nusa Kalimantan, sané nglikub wewengkon jimbarnyané 118,31 km2 ring delta Tukad Kapuas sané dados titik temu sareng anak tukad utamanyané, Tukad Landak. Pamargin kalih tukad punika dados pralambang Kota Pontianak. Sajabaning antuk tukadnyané, Pontianak taler kasub pinaka Kota Khatulistiwa duaning genahnyané sané magenah ring garis ekuator/khatulistiwa. Pusat kota punika kirang saking 3 km ring kelod khatulistiwa.

Ring warsa 2023, akéh kramanyané kirang langkung 679.818 diri miwah dados kota ka-26 sané pinih akéh kramanyané ring Indonésia miwah kota ka-5 sané pinih akéh kramanyané ring Nusa Kalimantan (Borneo) sasampun Samarinda, Balikpapan, Kuching, miwah Banjarmasin.

 Toponimi 
Wastan Pontianak sané mawit saking basa Melayu sané kapercaya mapaiketan sareng carita Sharif Abdurrahman Alkadrie sané sering kaganggu olih hantu Kuntilanak ri tatkala dané nyujur Tukad Kapuas. Manut caritané, Syarif Abdurrahman kapaksa nglebang meriam anggén ngicalang hantu punika taler nyihnayang genah peluru meriam punika ulung, irika genah kesultanannyané kawangun. Mungguing wadua balane punika, tan doh saking pasisin Tukad Kapuas miwah Tukad Landak, sane mangkin kawastanin Kampung Beting.

 Lelintihan 
 Aab pangadegan 

Kota Pontianak kawangun olih Sultan Syarif Abdurrahman Alkadrie ring rahina Redite, 23 Oktober 1771 (14 Rajab 1185 H) sané kakawitin antuk ngabukak alas ring pasimpangan Tukad Landak, Tukad Kapuas Kecil, miwah Tukad Kapuas Besar antuk ngwangun bale miwah umah pinaka genah meneng. Duk warsa 1778 (1192 H), Syarif Abdurrahman kadadosang Sultan Pontianak. Genah pusat pamréntahan kacihnayang antuk ngadegnyané Masjid Jami' (mangkin mawasta Masjid Sultan Syarif Abdurrahman) miwah Istana Kadariah sané mangkin magenah ring Kelurahan Dalam Bugis, Kecamatan Pontianak Timur.

 Géograpi 
Kota Pontianak magenah ring Lintasan Garis Khatulistiwa sané tegehnyané pantaraning 0,1 ngantos 1,5 méter ring duur permukaan segara. Kota punika kakepah olih Sungai Kapuas Besar, Sungai Kapuas Kecil, miwah Sungai Landak. Kota Pontianak punika kapah dados tigang pahan.

 Wawengkon galah 
Ring warsa 1963 manut Keppres No. 243 Warsa 1963, Kota Pontianak ngranjing ring zona Waktu Indonésia Tengah (WITA). Nanging, manut Keppres RI No. 41 warsa 1987. Sareng Kalimantan Tengah ring tanggal 1 Januari 1988, Kalimantan Barat sané sadurungnyané ngranjing zona Waktu Indonesia Tengah (WITA) magentos dados zona Waktu Indonesia Barat (WIB). Punika mawinan ring warsa 1988 Kota Pontianak nyanggra warsa anyar ping kalih inggih punika ring jam 00.00 WITA (23.00 WIB) miwah 00.00 WIB.

 Iklim miwah topografi 
Struktur tanah kota Pontianak marupa lapisan tanah gambut bekas endapan lumpur Sungai Kapuas. Lapisan tanah liat anyar punika prasida kapolihang ring dalem 2,4 méter saking duur segarane. Kota Pontianak rumasuk iklim tropis antuk suhu tegeh (28-32 °C miwah rahina 30 °C). Rata-rata kalembaban relatif ring wewidangan Kota Pontianak maksimal 99,58% miwah minimum 53% antuk rata-rata penyinaran matahari minimum 53% miwah maksimum 73%.

Curah ujan ring Kota Pontianak berkisar antara 3.000 ⁇ 4.000 mm per warsa. Curah ujan sané pinih ageng (sasih basah) ring bulan Mei miwah Oktober, raris curah ujan sané pinih alit (sasih kering) ring bulan Juli. Ketahnyané wénten 15 rahina sabilang sasih ujan.

 Wates wawidangan 

 Pamréntahan 
 Bupati 

 Déwan Perwakilan 

 Kecamatan 

 Kesehatan 
 Rumah Sakit 

 Pustaka 

 Pranala jaba 
  Situs Resmi Pamréntahan Kalimantan Barat
  Situs Resmi BPS Kalimantan Barat
  Situs Resmi Pamréntahan Kota Pontianak 
  Situs Resmi BPS Kota Pontianak


Pontianak
Pontianak
Pontianak